'Alles sal oukei wees' - Desmond Tutu praat met SARIE
JY LEES NOU 'Alles sal oukei wees' - Desmond Tutu praat met SARIE
Dan kom biskop Tutu (77) self die vertrek binne. Hy's nie veel langer as 1,6 m nie. Maar sy teenwoordigheid vul die hele kamer. Hy dra 'n swart hemp en broek en die groot silwer kruis om sy nek, 'n geskenk van 'n non, verklap hy is 'n man van God. Later, toe hy die klein silwer kruisie met kristalle om my nek sien, sê hy laggend: "Joune is mooier as myne." Hy groet gulhartig op Afrikaans. Die tee word aangegee en hy vertel van sy onlangse besoek aan die kinderafdeling van die Tygerberghospitaal, waarvan hy beskermheer is. "Dis ongelooflik om te hoor van die operasies wat dokters daar op vroeggebore babas doen. Weet julle hoe klein is hul bloedvatjies?" Ons is klaar tee gedrink. "Nou toe kom, Ousie, laat ons gaan praat," sê hy glimlaggend en lei my aan die arm by sy reuse kantoor in. Ek trek dadelik weg met die vrae - ons het min tyd in sy besige dag. Maar die Arch lig sy hand. "Let us first pray . . . " En toe die onderhoud klaar is, groet hy met 'n drukkie.
WÊRELDLEIER Madiba. Hy is 'n inspirasie en altyd nederig.
Wat hou 2009 vir ons in?
Interessante en uitdagende tye. Maar ons kan nie hoop opgee nie. 'n Christen is 'n gevangene van hoop.